team of doctors from mumbai releases medical report of sp surendra, kanpur कानपुर। एसपी सिटी (आईपीएस) सुरेंद्र दास की हालत में सुधार नहीं होने पर मुंबई से डॉक्टर प्रणव ओझा की टीम को बुलाया गया है। टीम देर रात कानपुर के रीजेंसी अस्पताल पहुंच गई। डॉक्टरों की टीम ने अपने साथ लेकर आए एकमो मशीन को सफलतापूर्वक आईसीयू में स्थापित कर एसपी के शरीर से विषाक्त रक्त को निकाल स्वच्छ रक्त को चढ़ाने की प्रक्रिया प्रारंभ कर दी। साथ ही मुंबई से ईसीएमओ नाम की खास डिवाइस मंगाई गई है। रीजेंसी अस्पताल के चीफ मेडिकल सुपरिंडेंटेंट डॉ. राजेश अग्रवाल की मानें तो इस समय सुरेंद्र दास वेंटिलेटर पर है जिसकी वजह से वो कोमा में पहुंच गए है। उन्होंने बताया कि मुंबई से आए डॉक्टर प्रणव ओझा क्रिटिकल केस के स्पेस्लिस्ट है। ये अपने साथ एक्मो मशीन लेकर आ रहे है जो लंग्स और हार्ट को सपोर्ट देती है। बता दें कि एसपी सुरेन्द्र दास ने संदिग्ध परिस्थितियों में जहरीला पर्दाथ खा लिया था।